b'\n_START_ARTICLE_\nHolmenkollen\n_START_PARAGRAPH_\nHolmenkollen on Norras Oslos Vestre Akeri linnaosas paiknev m\xc3\xa4gine asum. See on tuntud igal aastal toimuvatest Holmenkolleni m\xc3\xa4ngudest, kus v\xc3\xb5isteldakse murdmaasuuusatamises, kahev\xc3\xb5istluses, suusah\xc3\xbcpetes ja laskesuusatamises._NEWLINE_Holmenkollen on maailma vanim suusah\xc3\xbcppajate v\xc3\xb5istlusi korraldav koht. Esimesed m\xc3\xa4ngud toimusid seal 1892. aastal ja see on olnud ka \xc3\xbcks 1952. aasta taliol\xc3\xbcmpiam\xc3\xa4ngude v\xc3\xb5istluspaiku. Seal on peetud mitmeid suusatamise maailmameistriv\xc3\xb5istlusi (1930, 1966 ja 1982). Seal toimusid ka 1986., 1990., 1999., 2000. ja 2002. aasta laskesuusatamise maailmameistriv\xc3\xb5istlused ning 2011. aasta p\xc3\xb5hja suusaalade maailmameistriv\xc3\xb5istlused._NEWLINE_Et t\xc3\xa4ita FIS-i n\xc3\xb5udeid saamaks 2011. aasta p\xc3\xb5hja suusaalade maailmameistriv\xc3\xb5istluste korraldus\xc3\xb5igus, lammutati 2008. aastal vana Holmenkolleni suusah\xc3\xbcppem\xc3\xa4gi ning asemele ehitati uuem ja kaasaegsem h\xc3\xbcppem\xc3\xa4gi.'